# Prosedyre røntgen clavicula

Radiografen går bort til døren og roper opp pasientens navn. Radiografen presenterer seg, og lukker døren. Når pasienten er kommet inn spør radiografen om fødselsdato for å kontrollere at det er riktig pasient. Pasienten får så informasjon om undersøkelsen. Hvis pasienten har på seg noe som kan forstyrre bildet, slik som et halskjede eller en tykk genser blir pasienten bedt om å ta dette av.

Pasienten vises bort til buckyen.

Det første bildet skal ha 15 grader caudocraniel strålegang, med på en SID på 115cm. Raster skal være i.

Pasienten skal stå med ryggen mot bucky. Aktuell arm skal være i anatomisk utgangsposisjon hvis det er mulig. Det skal sentreres midt på clavicula. Ytre kollimeringspunkt er halsgropen og acromioclavicularleddet.

Korrekt blymarkør settes på. Det er nå klart til å ta bilde. Pasienten får beskjed om å stå stille, og radiografen går til sjalterommet for å ta bildet. Et eksempel på eksponeringsparametre er 8 mAs og 70kV. Når bildet er tatt ser radiografen om bildekriteriene er oppnådd.

Det er nå klart for å ta det neste bildet.

Her skal det være 15 grader craniocaudal strålegang.

Pasienten skal stå på samme måte, og det skal fortsatt sentres midt på clavicula, med halsgropen og acromioclavicularleddet som ytre kollimeringspunkt.

Korrekt blymarkør settes på.

Det er nå klart til å ta bilde. Pasienten får beskjed om å stå stille, og radiografen går til sjalterommet for å ta bildet.

Eksponeringsparametrene er de samme som for forrige bilde, så fremst av forrige bildet hadde tilfredsstillende bildekvalitet. Når bildet er tatt ser radiografen om bildekriteriene er oppnådd.

Radiografen går inn til pasienten og forteller at undersøkelsen er ferdig, og at han får resultatet av henvisende lege.

Radiografen spriter til slutt av brukt utstyr, og rydder etter seg.